চন্দ্রগুপ্ত মৌর্য্য
চন্দ্রগুপ্ত মৌর্য্য (), যিনি গ্রিকদের নিকট "সান্দ্রোকোত্তোস" বা "আন্দ্রাকোত্তাস" নামে পরিচিত ছিলেন, (৩৪০ খ্রিস্টপূর্ব-২৯৮ খ্রিষ্টপূর্ব) মৌর্য্য সাম্রাজ্যের প্রতিষ্ঠাতা ছিলেন। তিনি ছিলেন প্রথম সম্রাট যিনি বৃহত্তর ভারতের অধিকাংশকে এক শাসনে আনতে সক্ষম হয়েছিলেন। তিনি ৩২২ খ্রিস্টপূর্বাব্দ হতে ২৯৮ খ্রিস্টপূর্বাব্দে স্বেচ্ছা অবসর নেওয়া পর্য্যন্ত রাজত্ব করেন ও তাঁর পরে তাঁর পুত্র বিন্দুসার সিংহাসনে আরোহণ করেন।
মৌর্য্য সাম্রাজ্য
২৯৮ খ্রিস্টপূর্বাব্দে চন্দ্রগুপ্ত মৌর্য্যের স্বেচ্ছা অবসরের পর তাঁর পুত্র বিন্দুসার মাত্র বাইশ বছর বয়সে সিংহাসন লাভ করেন। বিন্দুসার মৌর্য্য সাম্রাজ্যকে তিনি দক্ষিণ দিকে আরো প্রসারিত করেন এবং কলিঙ্গ, চের, পাণ্ড্য ও চোল রাজ্য ব্যতিরেকে সমগ্র দক্ষিণ ভারত ছাড়াও উত্তর ভারতের সমগ্র অংশ তাঁর করায়ত্ত হয়। তাঁর রাজত্বকালে তক্ষশীলার অধিবাসীরা দুইবার বিদ্রোহ করেন কিন্তু বিন্দুসারের পক্ষে তা দমন করা সম্ভব হয়নি।